Alf Magne Austad
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1945 til 1990
Alf Magne Austad var en norsk maler og grafiker. Han hadde sin utdannelse fra Statens håndverks- og kunstindustriskole, Statens kunstakademi, Konsthögskolan i Stockholm og Académie de la grande Chaumière i Paris.
Austad tilhørte 1970-tallsgenerasjonen av samfunnskritiske realister. Hans storbyscener er inspirert av popkunst, fotorealisme og surrealisme. Tematikken var konsentrert rundt enkeltmenneskets forhold til samfunnet. Han malte også en serie bilder med turisme som tema. I sine bilder la han vekt på komposisjon og det karakteristiske lyset i overflaten, malt med transparente lag og kontrasterende partier. Som grafiker jobbet han med litografi. Motivene her er konsentrert om hus med vegetasjon omkring, men uten mennesker. Litografiene har en malerisk karakter som skapes av farger lagt på i tynne lag.Han underviste ved Vestlandets Kunstakademi i Bergen i 1980–1982, hvor han også var rektor fra 1982. Les mer i Store norske leksikon Magne Austad i Norsk kunstnerleksikon Norsk kunsthistorie grafikk popkunst surrealisme Eksterne lenker Magne Austad i Nasjonalmuseet, Oslo